Korvpalli Saksamaa meistrivõistlustel kaotas Maik-Kalev Kotsari leivaisa Hamburg Towers Euroliigas mängivale Müncheni Bayernile 75:86 (16:13, 30:15, 14:30, 15:28). Postimees näitas mängu otseülekandes ja eestikeelse kommentaariga.
JÄRELVAADATAV ⟩ Poolajal Bayerni vastu suurelt juhtinud Kotsar ja Hamburg kaotasid Euroliiga klubile
Kotsar teenis 23 minutit mänguaega, viskas selle ajaga kaheksa punkti, noppis seitse lauapalli ja andis kaks resultatiivset söötu. Hamburgi parim oli Caleb Homesley, kes viskas 27 punkti. Vastaste kõige resultatiivsemaks mängijaks kerkis Augustine Rubit, kelle arvele kogunes 16 punkti.